Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
13 ม.ค. 2559

กลุ่มธนาคารนำการปรับสูงขึ้นของ SET ใกล้แนวต้านระยะสั้น 1,274 จุด
ดัชนี SET อยู่ที่ 1,272.76 จุด +17.46 จุด +1.39% ปริมาณซื้อขาย 29,979  ลบ.
แนวรับ :  1,265 / 1,255 แนวต้าน : 1,274 / 1,285
 
สรุปทิศทางและแนวโน้มตลาด
กลุ่มธนาคาร นำการปรับสูงขึ้นของ SET…ทดสอบแนวต้าน 1,274 จุด: การฟื้นตัวของตลาดหุ้นโลก หลังค่าเงินหยวนมีเสถียรภาพมากขึ้น หนุนการปรับสูงขึ้นของ SET ตั้งแต่เปิดตลาด นำโดยหุ้นกลุ่มธนาคาร ที่มี Valuation ต่ำที่ PBV 1x โดยเป็นกลุ่มหุ้นที่ได้รับผลดีจากการฟื้นตัวของความเชื่อมั่นผู้บริโภค และเป็นกลุ่มหุ้นที่ให้ผลตอบแทนเฉลี่ยเป็น “บวก” สูงกว่า SET ในช่วงเดือน ก.พ.-เม.ย. ตลอดช่วง 10 ปีที่ผ่านมา (ดูรายงาน Pathumwan Corner วันที่ 11 ม.ค.ที่ผ่านมา) แนะนำ “ซื้อ” KBANK (ต้าน 166.50) KTB (ต้าน 17.4/18.0) และ TMB (2.56/2.70)
 ต่อเนื่องจากรายงาน The Early Bird ช่วงเช้าวันนี้…นอกจากลุ่มธนาคาร เราคาดว่าหุ้นกลุ่มอสังหาฯ อย่าง PS QH และ SIRI จะเป็นหุ้นอีกกลุ่มที่ค่อยๆ ฟื้นตัวตามมา จากสถิติในอดีตที่ให้อัตราผลตอบแทนสูงในช่วงเดือน ก.พ.-มี.ค.เช่นเดียวกัน
 
 
หุ้นที่น่าสนใจทางเทคนิค
BIG “ซื้อ” ราคาหุ้นดีดตัวขึ้นต่อหลังพักตัว กลับมายืนเหนือเส้นค่าเฉลี่ย 3 เดือนได้พร้อมปริมาณการซื้อขายเพิ่มสูงขึ้นกว่าปกติ สอดคล้องกับเครื่องมือ DI+ ตัด DI- ขึ้นวันแรก และ MACD เป็นบวก มีแนวต้านแรกที่ 1.62 และถัดไปที่ 1.70 บาท
S “ซื้อ” ราคาหุ้นเริ่มมีจังหวะดีดฟื้นตัวขึ้นด้วยรูปแบบ Double Bottom พร้อมปริมาณการซื้อขายกลับมาสูงขึ้นชัดเจน สามารถกลับมายืนเหนือเส้นค่าเฉลี่ย 1 เดือนได้ เป็นจังหวะเก็งกำไร มีแนวต้านแรกที่ 6.35 บาท ผ่านได้จะมีเป้าหมายถัดไปที่ 6.75 บาท
THANI “ซื้อ” ราคาหุ้นแกว่งตัวยกฐานขึ้นทะลุผ่านแนว Downtrend Line ขึ้นไปพร้อมปริมาณการซื้อขายสนับสนุนการ Breakout สอดคล้องกับเครื่องมือ MACD ที่เป็นบวกและ DI+ ชี้ตัด DI- ขึ้นสนับสนุน เป็นจังหวะซื้อเก็งกำไร มีแนวต้านแรกที่ 3.24 บาท และถัดไปที่ 3.36 บาท
 